

PROJEKTS uz 08.05.2025.

vēlamais datums izskatīšanai: Attīstības komitejā 14.05.2025.

domē: 29.05.2025.

sagatavotājs: Inga Pērkone

ziņotājs: Inga Pērkone

LĒMUMS

Ādažos, Ādažu novadā

2025. gada 29. maijā **Nr.**«DOKREGNUMURS»

**Par grozījumiem Ādažu novada pašvaldības domes 2025. gada 27. februāra lēmumā Nr. 57 “Par Ādažu novada Ilgtspējīgas attīstības stratēģijas 2013.-2037. gadam aktualizāciju”**

Ādažu novada pašvaldības dome 27.02.2025. pieņēma lēmumu Nr. 57 “Par Ādažu novada Ilgtspējīgas attīstības stratēģijas 2013.-2037. gadam aktualizāciju” (turpmāk – Lēmums).

Aktualizējot Ādažu novada Ilgtspējīgas attīstības stratēģiju 2013.-2037. gadam (turpmāk – Stratēģija), tika veiktas konsultācijas ar iestādēm par Stratēģijas iespējamo ietekmi uz vidi un cilvēku veselību, kā arī par stratēģiskās ietekmes uz vidi novērtējuma nepieciešamību, veiktas iedzīvotāju aptaujas, organizētas diskusiju grupas piecās tematiskajās jomās, izvērtēti citi plānošanas dokumenti un uzsākta Stratēģijas aktualizācija.

Saņemto priekšlikumu rūpīgai izvērtēšanai nepieciešams vairāk laika, lai precizēto Stratēģijas 1.redakciju nodotu publiskai apspriešanai.

Pamatojoties uz Pašvaldību likuma 10. panta pirmās daļas 3. punktu, Attīstības plānošanas sistēmas likuma 6. panta ceturto daļu, 8. un 10. pantu, Teritorijas attīstības plānošanas likuma 12. panta pirmo daļu un 21. pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 2., 18., 19., 20. punktu un 5.1. nodaļu, kā arī Attīstības komitejas 14.05.2025. atzinumu, Ādažu novada dome

**NOLEMJ:**

1. Izteikt Ādažu novada pašvaldības domes 27.02.2025. lēmuma Nr. 57 “Par Ādažu novada Ilgtspējīgas attīstības stratēģijas 2013.-2037. gadam aktualizāciju” 1. pielikuma 7.1. punktu šādā redakcijā:

“7.1. Stratēģijas aktualizācijas izstrādes process un izpildes termiņi:

| **Nr.** | **Pasākums** | **Termiņš** |
| --- | --- | --- |
|  | **Sagatavošanās** |  |
|  | Pašvaldības domes **lēmuma pieņemšana** par Stratēģijas aktualizāciju. | 2025. gada februāris |
|  | Lēmuma nosūtīšana RPR un VARAM, paziņojuma publicēšana tīmekļvietnē [www.adazunovads.lv](http://www.adazunovads.lv) un informatīvajā izdevumā “Ādažu Novada Vēstis”. | 2025. gada marts |
|  | Darba plāna un sabiedrības līdzdalības plāna izstrāde, interešu grupu un viedokļu līderu identificēšana. | 2025. gada februāris |
|  | Paziņojuma par sabiedrības līdzdalību (ar kritērijiem pārstāvju izvēlei) sagatavošana un publicēšana. | 2025. gada marts |
|  | Diskusiju grupu organizēšana, piesaistot nozaru speciālistus un viedokļu līderus, rezultātu apkopošana. | 2025. gada marts-aprīlis |
|  | Ar Stratēģiju saistītu augstāka un līdzīga līmeņa dokumentu analīze. | 2025. gada februāris-marts |
|  | **Stratēģiskais ietekmes uz vidi novērtējums** |  |
|  | Konsultācijas ar VVD Lielrīgas reģionālo vides pārvaldi, kā arī ar Dabas aizsardzības pārvaldi un Veselības inspekciju par Stratēģijas iespējamo ietekmi uz vidi un cilvēku veselību, kā arī par stratēģiskās ietekmes uz vidi novērtējuma nepieciešamību. Iesniegums Enerģētikas un vides aģentūrai stratēģiskās ietekmes uz vidi novērtējuma nepieciešamības izvērtēšanai. | 2025. gada marts-aprīlis |
|  | **Aktualizētās Stratēģijas 1.redakcijas izstrāde** |  |
|  | 1.redakcijas projekta izstrāde. | 2025. gada februāris-maijs |
|  | 1.redakcijas projekta izskatīšana Vadības darba grupā. | 2025. gada maijs-jūnijs |
|  | **Aktualizētās Stratēģijas 1.redakcijas nodošana publiskai apspriešanai** |  |
|  | Domes **lēmuma pieņemšana** par aktualizētās Stratēģijas 1.redakcijas nodošanu publiskai apspriešanai. | 2025. gada jūnijs |
|  | Domes lēmuma par aktualizētās Stratēģijas 1.redakcijas nodošanu publiskai apspriešanai nosūtīšana VARAM un RPR. | 2025. gada jūnijs |
|  | Domes lēmuma par aktualizētās Stratēģijas 1.redakcijas nodošanu publiskai apspriešanai un paziņojuma publicēšana. | 2025. gada jūnijs |
|  | **Publiskā apspriešana un saskaņošana** |  |
|  | Stratēģijas projekta publiskās apspriešana. | 2025. gada jūlijs-augusts |
|  | Publiskās apspriešanas rezultātu apkopošana | 2025. gada augusts |
|  | Stratēģijas publiskās apspriešanas rezultātu izvērtēšana Vadības darba grupā, rezultātu apkopošana | 2025. gada augusts |
|  | Stratēģijas publiskās apspriešanas kopsavilkuma izstrādāšana un publicēšana | 2025. gada augusts |
|  | **Stratēģijas gala redakcijas apstiprināšana** |  |
|  | Stratēģijas galīgās redakcijas izstrāde pēc publiskās apspriešanas rezultātu un institūciju atzinumu izvērtēšanas. | 2025. gada septembris |
|  | Domes **lēmuma pieņemšana** par aktualizētās Stratēģijas gala redakcijas apstiprināšanu. | 2025. gada septembris |
|  | Domes lēmuma par aktualizētās Stratēģijas gala redakcijas apstiprināšanu publicēšana. | 2025. gada septembris |
|  | Ādažu novada Ilgtspējīgas attīstības stratēģijas (2017-2037) gala redakcijas publiskošana un iesniegšana VARAM un RPR. | 2025. gada septembris |

1. Attīstības un projektu nodaļas vadītājai nodrošināt lēmuma izpildi.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - APN, TPN; SAN, IDRV*

Pērkone, 27336847